ตรวจครรภ์แล้วออกไม่เหมือนคนอื่นคือ c จาง t เข้มหมายความว่ายังไง
สวัสดีค่ะ การตรวจหาการตั้งครรภ์จากปัสสาวะ ควรทำตามวิธีที่ระบุไว้ในฉลาก และอ่านผลหลังการทดสอบภายในไม่เกิน 5 นาที ซึ่งผลการทดสอบ ควรพบขึ้นขีดที่ตัว c (control) อย่างชัดเจน หากตรวจแล้วขึ้นขีดที่ตัว c จางๆ แต่ไปขึ้นที่ตัว T (test) เข้ม อาจเกิดจากการตรวจผิดวิธี เช่น ระดับปัสสาวะที่จุ่มเกินระดับที่กำหนด เป็นต้น หรือเกิดจากแผ่นทดสอบหมดอายุ เสื่อมสภาพ เป็นต้น อย่างไรก็ตาม ผลที่ออกมา ก็น่าจะมีการตั้งครรภ์เกิดขึ้น หากไม่แน่ใจในผลการตรวจ ก็ควรลองตรวจซ้ำดูอีกครั้งหรือไปพบแพทย์เพื่อตรวจค่ะ